ДОГОВОР

№ …………………….....
Днес, .…………….. г. в гр. София се сключи настоящият договор между 
“ИНВЕНТ ПРОДЖЕКТС” ЕООД, представлявано от Таня Миленкова, с ЕИН 200808165 и адрес на управление: гр. София, бул. “Гоце Делчев”, бл.37 вх. А, ет.1, наричано накратко  ИЗПЪЛНИТЕЛ от една страна
 и 
...................................., представлявано от ....................................................., с ЕИН .....................................и адрес на управление: ...................................., наричана накратко ВЪЗЛОЖИТЕЛ, от друга страна, 
СТРАНИТЕ СЕ СПОРАЗУМЯХА ЗА СЛЕДНОТО:

ПРЕДМЕТ НА ДОГОВОРА

Чл. 1. С настоящия договор ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва:

· текущо водене на счетоводството на месечна база в съответствие с изискванията на Българското законодателство;

ПРАВА И ЗАДЪЛЖЕНИЯ НА СТРАНИТЕ

Чл. 2. ИЗПЪЛНИТЕЛЯТ се задължава да изпълнява следните функции и видове работи:

1. Счетоводна обработка на всички предоставени му от ВЪЗЛОЖИТЕЛЯ данни и документи за срока на действие на настоящия договор.

2. ИЗПЪЛНИТЕЛЯТ по свое усмотрение при изпълнение на настоящия договор може да ползва услугите на други лица /само служители на фирмата/, за своя сметка, като обаче единствено той носи отговорност по изпълнението на този договор.

3. ИЗПЪЛНИТЕЛЯТ се задължава да не разпространява данните и информацията, предоставена му от ВЪЗЛОЖИТЕЛЯ във връзка и по повод извършването на възложената му услуга.

4. ИЗПЪЛНИТЕЛЯТ си запазва правото при увеличаване на документоборота на фирмата, управлявана от ВЪЗЛОЖИТЕЛЯ, да промени уговореното при подписването на настоящия договор възнаграждение, като предварително в писмена форма уведоми последния за това. 

5. За изпълнението на настоящия договор се упълномощава лицето: .................................., което ще извърши цялостното завеждане на предоставените документи в офиса на ИЗПЪЛНИТЕЛЯ. 
6. ВЪЗЛОЖИТЕЛЯТ се задължава да поеме всички командировъчни разходи направени от ИЗПЪЛНИТЕЛЯ по изпълнението на този договор.

Чл. 3. ИЗПЪЛНИТЕЛЯТ не носи отговорност за вреди, причинени на ВЪЗЛОЖИТЕЛЯ по предмета на този договор, които са произтекли от неспазване на закон или друг нормативен акт от страна на последния, при надлежно предупреждение от страна на ИЗПЪЛНИТЕЛЯ.

Чл. 4. ВЪЗЛОЖИТЕЛЯТ няма право да нарушава оперативната самостоятелност на ИЗПЪЛНИТЕЛЯ.
ДЕЙСТВИЕ И СРОК НА ДОГОВОРА

Чл. 5. Настоящият договор се сключва за времето от ............................. г. до ..................... г.

Чл. 6. Удължаването на този срок може да се извърши чрез допълнително споразумение или договор.

Чл. 7. Договорът може да бъде прекратен от всяка една от страните чрез едномесечно предизвестие в писмена форма.

ЦЕНИ И ПЛАЩАНИЯ

Чл. 8. ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ възнаграждение в размер, определен в Приложение № 1, неразделна част от настоящия договор.

Чл. 9. Възнаграждението по чл. 8 се заплаща ежемесечно до пето число на текущия месец.

НЕУСТОЙКИ

Чл. 10. ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ наказателна лихва при закъснение на плащането в размер на 1,5 % за всеки просрочен ден.

Чл. 11. ВЪЗЛОЖИТЕЛЯТ се задължава да не наема на работа никой от служителите на ИЗПЪЛНИТЕЛЯ през времето, през което се оказват услугите по настоящия договор и за една година след това. При нарушение на тази клауза ВЪЗЛОЖИТЕЛЯТ е длъжен в 7 /седем/-дневен срок от постъпване на писмено предупреждение от страна на ИЗПЪЛНИТЕЛЯ да освободи наетия служител или да заплати неустойка в размер на актуалната към момента двугодишна заплата на такива служители, но не по-малко от 7 000 евро, платими на “ИНВЕНТ ПРОДЖЕКТС” ЕООД” в седем дневен срок от прекратяването на договора на служителя с “ИНВЕНТ ПРОДЖЕКТС” ЕООД. 

ОБЩИ РАЗПОРЕДБИ

Чл. 12. Относно действието, развалянето и прекратяването на този договор се прилагат ЗАПСП и ЗЗД, доколкото не е посочено друго.

Чл. 13. Договорът може да бъде изменян и/или допълван само по съгласие на страните, изразено в писмена форма.

Чл. 14. Всички съобщения и уведомления между страните по настоящия договор ще бъдат в писмена форма за действителност. Писмената форма се смята за спазена, ако изявлението е записано технически по начин, който дава възможност да бъде възпроизведено.

Чл. 15. Всички спорове, произтичащи от сключването, действието и изпълнението на този договор, неговото разваляне или прекратяване ще се отнасят за разрешаване пред Арбитражния съд при БТПП, гр. София, България.

Чл. 16. ВЪЗЛОЖИТЕЛЯТ се задължава най-късно до три дни от датата на влизане в сила на настоящия договор да подпише и завери нотариално пълномощно на ИЗПЪЛНИТЕЛЯ свързано с предмета на настоящия договор посочен в чл.1.

Чл. 17. Настоящият договор се състави в два еднообразни екземпляра, по един за всяка от страните. Той се състои от 2 страници и приложение № 1.

 ВЪЗЛОЖИТЕЛ:....................................
ИЗПЪЛНИТЕЛ:........................................

/ REF Text4  \* MERGEFORMAT .................../ 

/Таня Миленкова/
ПРИЛОЖЕНИЕ № 1

към договор № ........... REF  Text1  \* MERGEFORMAT /........... 

Съгласно чл. 8 от договор № ........./..........., сключен между фирмите: 
“ИНВЕНТ ПРОДЖЕКТС” ЕООД  и....................................................................................., се определя следното възнаграждение:

BGN .................../лева/ или равностойността им в евро /EUR/  по фиксинга на Българска Народна Банка, платими по банков път по сметка:

IBAN: ............................................................
BIC: UNCRBGSF
УНИКЕРДИТ БУЛБАНК АД – ЦУ

Забележка: В горепосочената сума не е включен ДДС.

Настоящото приложение е неразделна част от договора, съставено е в два еднообразни екземпляра – по един за всяка от страните и се подписа от тях както следва: 

ВЪЗЛОЖИТЕЛ:........................
ИЗПЪЛНИТЕЛ:.................................

/..................../ 

/Таня Миленкова/

